
September  1986 


Ældste  Maxwell  i  København 


Af  Tom  Ahlmann  Jensen 


København  stav  afholdt  stavs- 
konference  7-8.  juni,  og  til  ste- 
de var  såvel  ældste  Neal  A. 
Maxwell  fra  De  tolvs  Råd,  som  ældste 
Arne  Hedberg,  vor  nye  regionalrepræ- 
sentant, samt  søster  Maxwell  og  søster 
Hedberg. 

Inspireret  af  koret,  der  sang  ældste 
Bruce  R.  McConkies  salme  "Jeg  på 
Kristus  tror",  fortalte  ældste  Maxwell 
følgende  lille  tildragelse: 

"Kort  før  ældste  McConkies  død, 
besøgte  hans  aldrende  men  raske  og 
rørige  mor  ham  ved  sygelejet.  Hun 
bad  sin  søn  om  at  hilse  sin  far  fra  hen- 
de, når  han  kom  derover,  og  sige,  at 
hun  nu  havde  ventet  længe  nok.  Det 
lovede  ældste  McConkie  at  gøre,  og 
på  vej  ud  af  værelset  vendte  hun  sig 
om,  og  sagde  skæmtende:  'Nu  får  vi 


Neal  A.  Maxwell 

se,  hvor  stor  indflydelse  Bruce  har  de- 
rovre!' Indtil  da,  havde  søster 
McConkie  været  en  trofast  tempel- 
gænger -  omkring  15  sessioner  om 
ugen  -  men  da  ældste  McConkie  døde, 
gik  der  kun  14  dage,  så  døde  også  hun. 
Nu  havde  hun  ventet  længe  nok!" 

Derudover  talte  ældste  Maxwell 
yderst  levende  og  indsigtsfuld  om  Kri- 
sti forsoning,  hvor  han  ikke  alene  på- 
tog sig  vor  skyld,  men  også  vore  syg- 
domme og  andre  prøvelser,  så  vi  kan 
være  forvisset  om,  at  han  ved,  hvor- 
dan vi  har  det,  ligegyldigt  hvad  vi  må 
gennemgå. 

Ældste  Maxwell  afsluttede  sin  tale 
med  en  yderst  smuk  apostolsk  velsig- 
nelse hvori  han  velsignede  stavens 
medlemmer  med: 

En  hunger  efter  at  mætte  sig  med 


skriftens  ord. 

Evnen  til  at  bilægge  stridigheder, 
tilgive  og  glemme,  samt  indføre  fred  i 
vore  ægteskaber. 

En  kraft  til  at  bortvise  fristeren. 

Et  hjerte,  som  vil  hige  efter  at  lære 
Jesus  Kristus  at  kende  personligt. 

Evnen  til  at  se  Herrens  hånd  i  vore 
prøvelser. 

Et  levende  ønske  om  at  dele  evange- 
liet med  vor  næste. 

Evnen  til,  gennem  vore  personlige 
bønner,  at  nå  til  en  rigere  og  dybere 
erkendelse  af  vor  himmelske  Faders 
personlige  kærlighed  til  hver  enkelt  af 
os. 

Efter  mødet  tog  ældste  Maxwell  sig 
god  tid  til  at  hilse  på  alle  de  søskende 
der  ønskede  personligt  at  takke  ham 
fortalen.  □ 


"Special  Nord" 

Af  Rita  Pedersen,  Aalborg 


Et  udsnit  af  Morgedal  i  Telemarken. 


Den  årlige  nordiske  EV-konfe- 
rence  blev  i  år  afholdt  i  Mor- 
gedal, som  ligger  i  Telemar- 
ken i  Norge,  og  den  var  en  stor  succes 
for  alle  deltagere.  Der  var  ialt  16 
voksne  og  2  børn  fra  Danmark,  som 
ud  over  selve  konferencen  også  kunne 
nyde  hinandens  selskab  på  vejen  til  og 
fra  Norge.  Alle  hyggede  sig  sammen, 
og  kappedes  om  at  forkæle  børnene. 
Der  var  andre,  fra  de  andre  skandin- 
aviske lande,  der  også  havde  deres 
børn  med,  og  det  var  absolut  en  suc- 
ces. Børn  bør  ikke  hindre  nogen  EV'er 
i  at  tage  med!  Turen  blev  i  sig  selv  en 
uforglemmelig  oplevelse,  da  den  fore- 
gik i  en  bus  der  glimrede  med  en  total 
mangel  på  komfort,  air-condition,  af- 
fjedring og  støjdæmpere  -  men  vi  kom 
da  derop  og  hjem  igen  med  det  gode 


humør  i  behold. 

Morgedal  viste  sig  at  være  et  særde- 
les smukt  lille  hjørne  af  Norge,  og  vort 
hotel,  der  var  af  meget  høj  standard, 
var  placeret  midt  i  den  frodige  grønne 
dal,  ved  en  smuk  lille  sø. 

Efter  en  god  nats  søvn  var  vi  nede 
at  svømme  i  hotellets  svømmebassin 
allerede  kl.  7  om  morgenen.  Formid- 
dagen gik  med  minigolf,  tennis  m.v., 
og  konferencen  blev  officielt  åbnet  ved 
middagstid  med  et  stort  tag-selv  fro- 
kostbord. Efter  frokost  så  vi  en  film 
om  skisportens  vugge,  hvorefter  vi 
blev  delt  op  i  grupper,  som  først  og 
fremmest  havde  det  formål,  at  vi  lærte 
hinanden  bedre  at  kende. 

Om  fredagen  blev  vi  igen  opdelt  i 
diskussionsgrupper,  og  da  program- 
met var  ovre,  tilbragte  vi  tiden  med 


roture  på  søen,  sport,  afslapning, 
svømning,  udflugt  i  Telemarken,  og 
hvad  man  ellers  havde  lyst  til.  Klok- 
ken 16  var  der  3  forskellige  kurser: 
Sang,  genealogi  og  positiv  selvopfat- 
telse, som  alle  var  en  stor  succes.  Om 
aftenen  var  der  stor  middag  og  under- 
holdning, med  bl.a.  norske  folkedan- 
sere, og  så  naturligvis  dans  bagefter  - 
på  et  spejlglat  dansegulv! 

Om  lørdagen  blev  der  afholdt  et 
vidnesbyrdsmøde,  hvorefter  det  var 
tid  til  at  pakke  og  rejse  hjem. 

Det  var  en  virkelig  oplevelse  at  være 
med,  og  opleve  fællesskabet  og  det 
smukke  Norge.  Næste  år  bliver  stæv- 
net afholdt  i  Aalborg  i  dagene  15.-18. 
juli,  og  det  er  for  alle  EV'ere  fra  31  år 
og  opefter.  Det  er  nok  allerede  nu 
værd  at  sætte  kryds  i  kalenderen!  □ 

David  Glen  Hatch 


Ung  amerikansk  pianist  på 
tourné  i  Europa 


Af  Marete  Holst,  København 


Det  er  altid  dejligt,  når  vi  får  et 
frisk  pust  fra  det  store  ud- 
land, og  netop  i  den  sidste  uge 
af  juni  kom  den  amerikanske  pianist 
fra  Provo,  Utah,  David  Glen  Hatch, 
og  glædede  kirkens  medlemmer  og 
andre  som  holder  af  klassisk  musik, 
med  fire  koncerter  i  henholdsvis  Es- 
bjerg, Odense  og  København.  Han 
spillede  værker  af  Beethoven,  Chopin, 
Rachmaninoff  og  Liszt.  Det  var  en 
oplevelse  at  høre  ham  fortolke  disse 
europæiske  komponister.  Han  spillede 
meget  virtuost  og  kraftfuldt. 

Bror  Hatchs  ophold  i  Europa  vare- 
de en  måned,  og  ialt  blev  9  lande  be- 
søgt, og  alle  steder  blev  der,  som  det 
var  tilfældet  i  Danmark,  aflioldt  kon- 
certer. Det  er  virkeligt  beundrings- 
værdigt, at  denne  unge  mand  uden 
vederlag  vil  lade  sit  talent  komme  an- 
dre til  gode. 

Bror  Hatch  er  den  eneste  udøvende 
musiker  i  sin  familie.  Allerede  i  3-års 
alderen  var  han  i  stand  til  at  spille  efter 
gehør,  og  7  år  gammel  begyndte  han 
at  deltage  i  musikkonkurrencer  og 
vandt  mange  af  dem.  Han  har  taget 
sin  uddannelse  på  BYU,  hvor  han  i 
1978  blev  kåret  til  årets  pianist.  Senere 
tog  han  en  doktorgrad  på  University 
of  Missouri  i  Kansas  City. 

I  det  daglige  giver  bror  Hatch  pri- 
vatundervisning og  koncerter,  og  ind- 
spiller plader. 

Koncerten  var  i  2  dele,  og  for  at 
give  tilhørerne  størst  muligt  udbytte  af 
musikken,  fortalte  han  lidt  om  hvad 
musikstykkerne  skulle  udtrykke. 

Den  anden  halvdel  af  koncerten  be- 
stod af  specielle  arrangementer  af  reli- 
giøs musik.  Bror  Hatch  fortalte,  at 
han  holder  meget  af  denne  form  for 


musik,  fordi  den  hjælper  os  til  at  for- 
stå evangeliet  bedre.  De  religiøse  san- 
ge fortæller  om  livet,  Gud  og  jorden  vi 
lever  på  -  at  Gud  lever,  og  at  vi  er  hans 
børn.  Han  håbede  også,  at  alle  de  ik- 
ke-medlemmer,  der  var  til  stede,  ville 
føle  glæden  ved  Jesu  Kristi  evangeli- 
um. 

Koncerten  sluttede  med  et  potpour- 
ri af  tre  af  kirkens  populære  sange: 


"Jeg  er  Guds  kære  barn",  "En  stak- 
kels sorgbetynget  mand"  og  "Fader 
vor". 

Sent  samme  aften  som  han  havde 
afholdt  koncert  i  København,  tog 
broder  Hatch  og  hans  hustru  toget  vi- 
dere til  Tyskland. 

Koncerten  i  Odense  blev  optaget  af 
Odense  lokal-TV  og  vil  blive  udsendt 
på  et  senere  tidspunkt.  □ 

København  Stavs  bikubestævne  1986 


Af  Britta  Rasmussen,  København 


Den  17.  maj  oprandt  langt  om 
længe,  og  vi  skulle  afsted  på 
bikubestævne,  til  et  natur- 
skønt område  ved  Næstved  der  hedder 
Tudsebjerg.  Turen  derned  forløb  fint. 
Vi  kørte  i  2  privatbiler,  og  blev  rystet 
rigtig  godt  sammen. 

Ved  frokosttid  ankom  vi  til  Tudse- 
bjerggård  og  blev  hjerteligt  modtaget 
af  vort  værtspar,  bror  og  søster  Kofod, 
som  overlod  os  et  dejligt  gæstehus, 
hvor  de  1 1  bikubepiger  straks  indtog 
loftet  og  lejrede  sig  med  1 1  soveposer 
klemt  sammen  i  det  ene  rum,  og  ind- 
rettede et  hyggerum  i  det  andet. 

Efter  frokost,  som  blev  indtaget  i 
det  fri,  gik  vi  omkring  og  så  på  de 
smukke  omgivelser,  nogle  spillede 
bold,  nogle  dansede  jazzballet  og  an- 


dre snakkede.  Vejret  var  vidunderligt 
med  klart  solskin.  Om  eftermiddagen 
samledes  vi  i  stuen  og  lavede  minde- 
bøger. De  blev  lavet  af  ringbind,  der 
blev  betrukket  med  stof.  Nogle  af  pi- 
gerne satte  også  blonder  og  sløjfer  på 
mindebogen,  og  alle  udviste  megen 
fantasi  og  snilde  og  resultatet  blev  nog- 
le meget  smukke  mindebøger. 

Hele  dagen  var  vi  velsignet  med 
smukt  vejr,  og  etater  middagen  samlede 
vi  grene  og  kvas  og  lavede  et  flot  bål. 
Så  kom  snobrødspindene  frem,  og  der 
blev  bagt  snobrød  med  større  eller 
mindre  held,  imens  vi  sang  bål-  og 
lejrsange  og  nogle  optrådte.  Så  var  det 
tid  at  samles  til  bøn  og  krybe  i  sovepo- 
serne, men  der  gik  en  times  tid  eller  to 
inden  pigerne  fik  snakket,  hvisket  og 


grinet  færdig  og  der  blev  ro  i  "Gåse- 
huset". 

Søndag  var  vi  alle  i  kirke  i  Slagelse. 
Bikubepigerne  sang  salmen  "Oh  se 
hvilken  kærlighed"  og  bror  Colvig 
spillede  til.  Dernæst  gik  turen  tilbage 
til  Tudsebjerg  hvor  pigerne  fik  udleve- 
ret et  lille  digt,  som  de  forsigtigt 
brændte  i  kanten  og  placerede  i  en 
skifteramme  sammen  med  en  tørret 
blomst.  Det  lignede  et  håndskrift  fra 
gamle  dage,  og  så  enkelt  og  kønt  ud. 

Dernæst  afholdt  vi  en  lille  talentaf- 
ten, hvor  nogle  spillede  blokfløjte,  no- 
gle læste  digte  op,  nogle  fortalte  histo- 
rier, og  andre  fortalte  om  åndelige  op- 
levelser. Der  var  også  nogle  der  havde 
medbragt  bånd  med  smuk  og  opbyg- 
gende musik.  Efter  maden  gik  vi  en 

tur  i  den  frodige  natur  der  omgiver 
Tudsebjcrggård.  Vi  gik  langs  skellet 
og  så  fasaner  og  harer,  og  nød  hinan- 
dens selskab.  Vi  vendte  tilbage  til 
"Gåsehuset"  hvor  vi  samledes  uden- 
for, og  hver  fik  udleveret  en  fakkel. 
Med  brændende  fakler  sad  vi  i  en 
rundkreds  og  bar  vidnesbyrd  om, 
hvilket  lys  evangeliet  er  blevet  i  vor 
tilværelse,  og  vi  besluttede  os  for  at 
værne  om  det,  så  det  må  lyse  klart  for 
alle. 

Næste  morgen  hjalp  alle  med  at 
rydde  op,  og  vi  skrev  i  hinandens 
mindebøger,  hvorefter  vi  spillede 
rundbold  nede  i  engen.  Efter  frokost 
gjorde  vi  så  grundigt  rent,  og  vært- 
sparret, bror  og  søster  Kofod,  tilbrag- 
te en  times  tid  sammen  med  os,  hvor- 
efter det  var  tid  at  tage  tilbage  til  Kø- 
benhavn. 

Tak  til  alle  for  en  pragtfuld  lejr!  □ 


Nana,  Malene, 
Rikke,  Sally, 
Cecilia  o£f  Kiran. 


Udsendt 
missionær 


Søster  Mette  Billeskov  Jansen  rejste  d. 
13.  februar  1986  til  Den  tyske  mission 
i  Miinchen. 


EV-weekend  i  Odense 

Mange  EV'ere  nød  en  weekend  sammen, 
i  digterens  barndomsby 


Af  Rita  Pedersen,  Aalborg 

H C.Andersen  var  i  højsædet, 
da  EV'erne  holdt  pinseweek- 
end i  Odense,  den  17.  og  18. 
maj.  Vi  mødtes  ved  13-tiden  til  fælles 
spisning,  og  tilbragte  så  resten  af  da- 
gen med  at  besøge  forskellige  sevær- 
digheder i  Odense,  som  fx.  den  å,  som 
hans  mor  vaskede  tøj  i,  Eventyrpar- 
ken, H.C.Andersen  museet  (som  vir- 
kelig var  et  langt  besøg  værd)  samt 
hans  barndomshjem. 

Lørdag  aften  tilbragte  vi  med  at  tale 
om  H.C.Andersens  liv,  og  et  af  hans 
eventyr  blev  læst  op.  Søndag  var  vi  i 
kirke  i  Odense,  og  om  aftenen  var  der 
Fireside  hos  søster  Etta,  hvor  vi  beret- 
tede om  vores  omvendelse  til  evange- 
liet, hvilket  var  en  virkelig  dejlig  ople- 
velse. □ 

Britisk  jubilæumsfest 
under  forberedelse 


Der  vil  blive  afholdt  6  konferencer, 
når  kirken  fejrer  sin  150  års 
tilstedeværelse  i  Storbritannien 


Af  Bryan  J.  Grant 
leder  af  informationstjenesten  i  England  og  Irland 


Kirkens  150-års  jubilæum  i  Eng- 
land i  1987.  vil  bl.a.  blive  fejret 
med  6  konferencer  og  forskel- 
lige mediepræsentationer,  der  skal  for- 
tælle om  kirkens  historie  i  Storbritan- 
nien. 

Det  øverste  præsidentskab  og  De 
tolvs  Råd  har  godkendt  en  serie  pro- 
jekter og  begivenheder,  der  skal  minde 
om  udbredelsen  af  det  gengivne  evan- 
gelium i  Storbritannien.  I  juli  1837 
ankom  den  første  gruppe  missionærer 
til  Liverpool  i  England. 

Hovedbegivenhederne  i  festlighol- 
delsen bliver  de  konferencer  der  bliver 
afholdt  i  nogle  af  de  større  byer  søn- 
dag den  26.  juli,  1987.  Hver  konferen- 
ce vil  blive  ledet  af  en  generalautoritet, 
og  de  vil  blive  afholdt  i  Belfast  i  Nor- 
dirland; Dublin  i  Irland;  Glasgow  i 
Skotland;  Cardiff  i  Wales  samt  i  Bir- 
mingham og  London  i  England. 

Kirkens  historie  på  de  britiske  øer 
er  ved  at  blive  skrevet  med  titlen 
"Sandheden  vil  ikke  forgå",  og  vil  bli- 
ve udgivet  i  England.  Britiske  med- 
lemmer er  i  gang  med  at  skrive  en  mu- 
sical med  samme  titel.  Regionerne  og 
stavene  opfordres  til  at  opføre  denne 
musical  i  slutningen  af  1987. 

Der  forskes  i  øjeblikket,  med  hen- 
blik på  at  indsamle  flere  oplysninger 
om  kirkens  historiske  områder.  Der 
laves  en  billig  vejledning  og  et  kort 


NORTHERN 


IRELANO 


\  LÅN 

som  en  hjælp  til  besøgende  på  de  hi- 
storiske områder.  Kirken  overvejer  at 
opstille  mindesmærker  ved  nogle  hi- 
storiske steder,  og  har  gjort  forespørg- 
sler om  eventuelle  muligheder  for  køb 
af  andre  steder. 

Den  britiske  afdeling  af  Kirkens 
Uddannelsessystem  arbejder  i  øjeblik- 
ket på  at  fremstille  en  mundtlig  frem- 
stilling af  kirkens  historie.  David  Co- 
ok.  Koordinatoren  for  Kirkens  Ud- 
dannelsessystem i  Storbritannien,  står 
som  ansvarshavende  for  dette  projekt. 
Tidligere  missionær  i  Danmark,  Ri- 
chard Jensen,  der  nu  er  tilknyttet 
BYU  universitets  historiske  fakultet, 
vil  besøge  Britannien  for  at  afholde 
workshops. 

Projektet  vil  give  seminar-  og  insti- 
tutelever en  mulighed  for  at  interviewe 
ældre  medlemmer  af  kirken  og  ned- 
skrive deres  erindringer  om  kirkens 
tidlige  tid  i  Storbritannien. 

Der  er  også  givet  tilladelse  til  et  sær- 
ligt poststempel,  som  skal  anvendes  i 
særligt  udvalgte  byer  i  1987,  og  som 
vil  samle  opmærksomheden  omkring 
jubilæet.  Planen  er  at  hver  stav  skal 
anvende  et  særligt  slogan  i  7  uger  i 
1987. 

Der  vil  også  blive  produceret  en  vi- 
deofilm der  fortæller  om  kirkens  hi- 
storie på  De  britiske  Øer.  Medlem- 
merne og  ward  og  grene  vil  senere 
kunne  købe  denne  film.  Man  har  også 
planer  om  at  lave  et  særligt  kasetteb- 
ånd  med  Tabernakelkoret,  hvor  dette 
synger  Engelske  salmer,  sammen  med 
en  beretning  om  kirkens  historie  her. 

□ 


HUSK: 
Sidste  frist  for 
indlevering  af 
materialer  til 
konkurrencen  for 
europæiske 
kunstnere 
er  den 

30.  november! 

Stort  ungdomsstævne 
i  København 


Af  Tom  Ahlmann  Jensen 


ati 


Indgangen  til  fællessalen  var  prydet  af  stævnets  logo.  som  var  tegnet  af  søster  Lisa  Als. 


Et  halvt  års  til  tider  nervepirren- 
de slid  fra  broder  Christian  og 
søster  Esthi  Ringheims  side 
kulminerede  i  ugen  fra  den  23.  til  den 
28.  juni  med,  at  omtrent  200  unge 
danske  og  norske  medlemmer  i  alde- 
ren 14-18  år  kunne  mødes  til  et  forry- 
gende "Norda"  stævne  på  Sønder- 
gårdsskolen  i  Bagsværd  ved  Køben- 
havn. 

Stævnet  begyndte  med  en  Skt.  Hans 


aften,  hvor  alle  stævnedeltagere  samt 
alle  Københavns  stavs  medlemmer  var 
inviteret.  Det  blev  en  fin  begyndelse 
for  stævnet. 

Tirsdagen  stod  i  dramaets  tegn. 
Den  påbegyndtes,  ligesom  de  følgende 
dage  med  en  åndelig  morgensamling, 
og  morgenens  gæstetaler  var  broder 
Flemming  Hall,  fra  Københavns  stavs 
højråd,  og  han  talte  om  Nephi.  Det 
overordnede  tema  for  disse  morgen- 


samlinger var,  hvordan  de  unge  kunne 
opnå  en  celestial  ophøjelse,  ved  at  til- 
egne sig  de  kristuslignende  egenskaber 
Nephi  besad,  og  de  var  arrangeret  af 
broder  Alan  Victor,  København.  Efter 
morgensamlingen  havde  de  unge  10 
timer  til  at  stable  et  road  show  på  be- 
nene med  dans,  sang,  kulisser,  smink- 
ning, kostumer,  lyd,  lys  og  skuespil. 
Der  blev  arbejdet  på  højtryk  med 
øvelser,  kostumesyning,  koordinering 

Friluftsoptræden  ved  Århus  slav. 


"Oh,  Moses"  i  skabelsesprocessen. 

og  ikke  mindst  -  fantasien.  Stykket, 
der  hed  "Oli  Moses"  skulle  vise  hvor- 
ledes Herren  gennem  Moses  udfriede 
sit  folk  fra  det  ægyptiske  fangenskab. 
Stykket  blev  spillet  for  de  indbudte 
forældre  om  aftenen,  og  man  kunne 
opleve  ægyptiske  tjenere  danse  jitter- 
bug, se  Farao  synge  et  gammelt  rock 
nummer  af  Elvis,  badepiger,  can-can 
og  en  soldaterdans,  som  drengene  selv 
havde  lavet,  og  som  de  fremførte  med 
stor  iver!  Stykket  var  yderst  under- 
holdende, og  det  skinnede  tydeligt 
igennem,  at  det  havde  været  en  hek- 
tisk og  morsom  dag. 

Onsdag  morgen  talte  regionalrc- 
præsentant  Arne  Hedberg  til  de  unge 
om  Abraham.  Dagens  aktivitet  bestod 
i  at  hjemføre  den  "pagtens  ark",  som 
hver  "familiegruppe"  (en  opdeling  på 
tværs  af  alder,  land  og  køn)  fik  udle- 
veret. Det  krævede  bl.a.  at  man  kryd- 
sede søer  på  selvbyggede  tømmerflå- 
der, og  det  hele  endte  med  en  tur  i 
Furesøbadet.  Aftenen  var  sat  af  til  en 
uformel  dans  med  temaet  "The  Fif- 
ties",  hvor  drengene  fik  lejlighed  til  at 
spille  "hårde  nysere",  og  pigerne  blev 


kastet  rundt  i  livlige  jitter-bugs.  Over  søen  på  en  selvbygget  tømmerjlåde. 


Torsdagens  gæstetaler  ved  morgen- 
samleren  var  broder  Søren  Edsberg, 
Slagelse,  som  talte  om  Joseph  Smith. 
Dagen  var  dels  delt  op  i  en  udflugt 
"Copenhagen  by  Day"  hvor  hver 
gruppe  havde  en  kuvert  fuld  af  spørg- 
smål som  skulle  besvares  eller  opgaver 
der  skulle  løses,  fx.:  "Hvornår  afgår 
det  næste  fly  til  New  York",  "find  en 
snebold  og  tag  den  med  hjem"  (det 
var  strålende  højsommer),  "find  2  bø- 
jede 5-ører",  eller  "find  2  busbilletter 
fra  i  går",  "hvad  koster  en  fiskeplatte  i 
Magasins  cafeteria"  og  meget  mere. 
Efter  denne  tur  i  byen,  mødtes  alle  og 
tog  på  kanalrundfart.  Efter  frokosten 
var  der  dernæst  svømmestævne  hvor  ' 
det  primære  var  at  deltage,  og  ikke  at 
vinde,  hvilket  inspirerede  nogle  til  at 
lave  opvisning  om  hvordan  man  ikke  i 
skal  svømme,  til  alles  store  fornøjelse. 
Om  aftenen  stod  der  "The  Grand 
Ball"  på  programmet,  og  den  bestod 
af  en  banquet,  underholdning  under 
middagen,  og  dans  resten  af  aftenen. 

Ved  morgensamlingen  fredag  talte 
broder  Leif  Mattson  fra  Goteborg 
"Baby  Moses"  præsenteres  for  Farao.  stav  om  Enok,  og  resten  af  dagen  stod 

København  stav 
afholder 
en  serie 
Superfiresides 


Af  Tom  Ahlmann  Jensen 


i  atletikkens  tegn.  Aftenens  indslag 
"Op  at  flyve"  blev  nok  den  mest  be- 
tydningsfulde begivenhed  på  stævnet. 
Man  havde  rekonstrueret  en  flyvetur, 
med  paskontrol,  stewardesser  og  alt 
hvad  der  hører  sig  til.  Flyveturen  en- 
der med  styrt,  hvor  de  unge  fulgte 
styrtet  på  en  skærm.  Samtlige  om- 
bordværende dør  under  styrtet,  og 
bliver  så  ført  rundt  i  de  forskellige  ri- 
ger, begyndende  med  helvede,  indtil 
de  når  til  det  celestiale  rige.  Til  sidst 
blev  der  afholdt  et  vidnesbyrdsmøde. 
Den  virkelighedsnære  fremstilling  af 
rigerne,  og  det  der  forventes  af  de  un- 
ge, gjorde  meget  stort  indtryk  på  dem, 
og  de  var  alle  grebet  af  de  alvorlige 
realiteter  der  ligger  bag  det,  der  ellers 
kun  diskuteres  i  klasserne  på  et  teore- 
tisk plan. 

Lørdagens  morgensamling  havde 
ældste  Joseph  B.  Wirthlin  som  gæste- 
taler. Ældste  Wirthlin  talte  om,  og  bar 
vidnesbyrd  om  Messias,  Guds  Søn. 
Ved  denne,  som  ved  alle  de  andre 
morgensamlinger,  blev  musikken  fo- 
restået af  Københavns  stavs  musik- 
specialist for  de  unge,  broder  Palle 
Hatting.  Resten  af  lørdagen  blev  brugt 
til  at  pakke,  rydde  op,  sige  farvel  og 
sætte  kursen  mod  hjemstavnen. 

De  unge  var  fulde  af  spontane  lov- 
ord, og  havde  tydeligvis  haft  en  dejlig 
og  opbyggende  oplevelse,  som  de  kan 
takke  de  mange  involverede  ledere, 
praktiske  hjælpere  og  arrangører  for. 
Som  en  af  de  unge  deltagere  siden  har 
sagt:  "Der  var  blevet  gjort  et  utroligt 
stort  stykke  arbejde,  for  at  vi  kunne  få 
en  alletiders  uge  sammen,  og  det  fik 
vi!"  ^  □ 

Foto:  Kirsten  Grabe,  Esbjerg 


Lidt  filosofi  leder  menneske- 
ånden mod  ateisme,  men  dyb 
filosofi  fører  den  til  religion. 

Francis  Bacon 
(1561-1626) 


På  foranledning  af  Københavns 
stavspræsident,  præsident  Ri- 
chard Andersen,  Har  der  i  de 
senere  måneder  været  afholdt  2  af  en 
række  planlagte  firesides  i  kirkebyg- 
ningen på  Maglegårds  Alle.  Der  har 
været  omkring  800  til  stede  ialt,  og  der 
er  meldt  om  93  undersøgere,  men  der 
har  nok  i  virkeligheden  været  over 
100. 

Disse  firesides  er  blevet  arrangeret 
af  broder  Flemming  Hall,  der,  som 
medlem  af  højrådet,  er  tilsynsførende 
med  stavens  missionsarbejde.  Pro- 
grammet har  bestået  af  musikalske 
indslag,  talere  samt  lysbiUedpræsenta- 
tioner.  De  musikalske  indslag  har  væ- 
ret leveret  af  stavskoret  under  ledelse 
af  broder  Jørgen  Ljungstrøm,  samt 
broder  Jes  Gram,  der  studerer  obo  på 
konservatoriet.  Sidstnævnte  spillede 
ved  den  første  flreside  en  solo  for  obo 
af  Bach,  og  ved  den  anden  et  stykke  af 
Carl  Nielsen,  accompagneret  af  piani- 
sten Jacob  Valentin,  der  ikke  er  med- 
lem af  kirken.  Såvel  taler  som  musi- 
kalske indslag  har  været  af  så  høj 
standard,  at  de  har  tjent  til  stor  op- 
byggelse for  både  medlemmer  og  be- 
søgende. Lysbilledpræsentationerne 


har  også  virket  imponerende,  idet 
man  har  anvendt  den  moderne  "over- 
blændingsteknik",  der  gør  at  det  ene 
billede  automatisk  toner  ud  i  det  næ- 
ste. En  lille  detalje  med  stor  virkning. 

Beslutningen  om  at  afliolde  disse 
superfiresides  blev  truffet,  mens  Don 
Christensen  var  missionspræsident,  og 
han  var  med  sin  store  iver  og  arbejds- 
indsats med  til  at  gøre  dem  til  den  suc- 
ces de  har  været,  og  under  hans  ledelse 
fik  også  missionærerne  den  rette  støt- 
te, til  at  yde  den  store  indsats  de  gjor- 
de. 

De  to  afholdte  firesides  har  gjort  en 
hel  del  besøgende  positivt  stemt  over- 
for kirken,  og  indtil  nu  har  10  under- 
søgere truffet  beslutning  om  at  blive 
medlemmer  af  kirken,  som  et  direkte 
resultat  af  disse  aftener. 

Disse  firesides  hjælper  stavens  med- 
lemmer med  at  præsentere  evangeliet 
for  deres  venner  på  en  meget  fm  måde, 
og  flere  har  desuden  følt  sig  inspireret 
til  at  lave  firesides  på  lokalt  plan,  så 
man  kan  kun  håbe  på  at  staven  fortsat 
vil  række  medlemmerne  denne  hjæl- 
pende hånd,  så  evangeliet  kan  blive 
spredt  ud  til  stavens  indbyggere. 

□ 

Seminarafslutning  i  København  stav 

Af  Tom  Ahlmann  Jensen 


Værtsparrcf  Mark  Nielsen  o'^Jeaneft  Aaa;^er 


Den  31.  maj  blev  der  afholdt 
seminarafslutning  i  Køben- 
havn med  mottoet:  "Jeg 
skammer  mig  nemlig  ikke  ved  evange- 
liet" (Rom.  1  :  16).  Der  var  gået  et 
stort  forarbejde  forud  for  denne  aften, 
hvor  de  unge  ud  over  at  modtage  der- 
es certifikater,  og  demonstrere  deres 
nyerhvervede  viden  om  Det  nye  Te- 
stamente, også  skulle  optræde  med  et 
skuespil  i  4  dele  om  evangeliet  og  de 
svar  det  kan  give  på  mange  af  de 
spørgsmål  unge  mennesker  kan  gå  og 
tumle  med  i  deres  tilværelse.  Et  af 
formålene  med  dette  stykke  var,  at  de 
unge  skulle  få  lejlighed  til  at  dele  disse 
sandheder  med  nogle  af  deres  venner, 
og  de  var  derfor  blevet  opfordret  til  at 
tage  en  ven  med  til  denne  aften,  hvil- 
ket også  en  del  havde  gjort.  Aftenen 
blev  kædet  sammen  af  et  "værtspar", 
Mark  Nielsen  og  Jeanett  Aaager,  og 
Anne  Bernskov  sørgede  for  at  isen 
blev  brudt  og  at  elever,  lærere,  foræl- 
dre og  venner  blev  "rystet  sammen" 
med  en  række  "flette-danse". 

Efter  middagen  gik  man  over  til 
skuespillet,  og  eleverne  fra  2.  ward 
indledte  med  temaet  "Hvad  skal  jeg 
tro?".  De  illustrerede  tre  af  de  ting  der 
lokker  nutidens  mennesker  til  ikke  at 


tro  på  Gud,  nemlig  videnskabens 
"overbevisende"  teorier,  penge  og 
verdslig  magt,  samt  østens  mysterier. 
Svaret  på  optrinets  overordnede 
spørgsmål  kom  i  form  af  videofilmen 
"Joseph  Smiths  første  åbenbaring", 
hvori  man  så  Joseph  Smith  få  svaret. 

Efter  2.  wards  optræden  sang  et 
missionærkor  sangen  "Jospeh",  der, 
ligesom  de  øvrige  sange  i  stykket,  var 
oversat  af  søster  Rie  Voss. 

Derefter  fulgte  1.  ward  med  "Myn- 
dighed og  fortsat  åbenbaring",  hvor 
de  illustrerede  hvorledes  præstedøm- 
met blev  gengivet  til  jorden,  hvordan 
Joseph  Smith  blev  myrdet  og  at  åben- 
baring fortsætter  gennem  de  efterføl- 
gende profeter. 

4.  ward  gav  en  oversigt  over  frelse- 
planen, hvor  de  begyndte  med  at  vise 
striden  mellem  Jesus  og  Satan  der  led- 
te til  Satans  fald.  Dernæst  så  man  en 
scene  fra  åndeverdenen,  hvor  to  ven- 
ner skal  ned  til  jorden  til  hver  sin  fami- 
lie. Den  ene  jubler  glad  over  at  skulle 
ned  til  en  familie  der  er  medlem  af 
kirken,  mens  den  anden,  der  skal  ned 
til  ringe  kår  hos  en  mor  der  ikke  ken- 
der til  kirken,  indtrængende  beder 
vennen:  "Find  mig,  find  mig!" 

Sidste  scene  blev  præsenteret  af  3. 


ward  og  drejede  sig  om  Mormons 
Bog.  Man  så  hvorledes  Joseph  Smith 
fandt  guldpladerne  og  hørte  en  stem- 
me berette  om  bogen,  alt  imens  de  hi- 
storiske begivenheder  blev  illustreret 
dels  med  lysbilleder  og  dels  med  de 
unges  optræden  i  flotte  maleriske  sce- 
ner. De  unge  viste  bl.a.  scenen  hvor 
Kristus  besøger  nephiterne,  og  pigerne 
sang:  "Jeg  vil  følge  Jesus".  Stykket 
sluttede  med  at  Mormon  overdrager 
sin  søn  Moroni  guldpladerne,  og  den- 
ne begravede  dem  i  den  høj,  hvor  Jo- 
seph Smith  fandt  dem  1400  år  senere. 

Som  finale  sang  alle  stavens  unge 
"Det  lille  lys",  med  Mark  Nielsen  og 
Thea  Hall  som  solister,  mens  de  alle 
holdt  lysende  stjernelys  imellem  sig. 

Det  var  en  anderledes  seminaraf- 
slutning, som  gav  de  unge  muHghed 
for  at  udfolde  deres  talenter  -  både 
dem  de  var  sig  bevidst  og  dem  de  ikke 
troede  de  havde  -  og  projektet  har  ko- 
stet både  store  anstrengelser  og  megen 
tid  fra  manges  side,  men  vel  især  fra 
stavens  ledere  for  UM  og  UP,  som 
skulle  få  en  helhed  ud  af  de  enkelte 
stykker,  og  desuden  hjælpe,  opmuntre, 
vejlede  og  støtte  når  behovet  meldte 
sig. 

